Twee Arende uit een nes | Oudtshoorn Courant
Twee Arende uit een nes
Johan Steyn speel vanaand vir die SWD Arende in hul eerste Curriebekerwedstryd van die jaar.
OUDTSHOORN NUUS - Die twee Steyn-broers van Oudtshoorn is gewis manne waarmee hul ouers, André en Teolinda Steyn, kan spog.
Beide seuns het as 6-jariges rugby by Laerskool Wesbank begin speel. Hul talent is vroeg reeds raakgesien toe beide op o.12 en o.13-vlak vir SWD gekies is.
Johan, die ouer broer van die twee, kan daarmee spog dat hy die SWD o.16 Grant Khomo-span (2011), en in dieselfde jaar die o.16 World Sport Barbarians-span met hul toer na Portugal en Spanje gehaal het waar hy ook as die beste agterspeler aangewys is.
Hy speel reeds dieselfde jaar vir Langenhoven Gimnasium seeerste rugbyspan.
In 2012 word hy aangewys as die span se onderkaptein en ook aangewys as kaptein van die SWD o.18 Akademiespan. Na afloop van die toernooi, word hy aangewys as die beste agterspeler.
In 2013 is hy kaptein van sy skool se eerste rugbyspan, en is hy weereens kaptein van die SWD o.18 Akademiespan. Die span wen die toernooi wat in Durban aangebied word. Hy word ook ingesluit in die SWD o.19-rugbyspan waar hy ook, na afloop van die span se seisoen, as die beste agterspeler aangewys word.
In 2014 sluit hy aan by die SWD-rugbyaka-demie in George. Hy word aangewys as kaptein van die SWD o.19-span en word genooi na die oefenkamp vir die Junior Springbokke in Stellenbosch.
Vanjaar, op 19-jarige ouderdom, maak hy sy debuut vir die SWD Arende se senior rugbyspan. Vanaand draf Johan uit vir die SWD Arende, in die span se eerste Curriebekerwedstryd van die seisoen teen die Luiperds, op Outeniquapark.
Johan het die week sy dank uitgespreek teen-oor al sy afrigters by Laerskool Wesbank en Langenhoven Gimnasium. Hy het ook die SWD-bestuur bedank vir die vertroue wat in hom ge-stel is en die geleenthede wat aan hom gebied word.
Jonger broer, Ruan Steyn, het ook reeds ge-wys dat die rugbybloed dik deur sy are loop.
Hy is ingesluit in die o.18 Cravenweekspan wat die naweek deelneem aan die Suidelike Kusstreke-toernooi op Oudtshoorn. Soos sy ouer broer, is hy ook kaptein van sy skool se eerste span nadat hy ook verlede jaar vir die span gespeel het. Ruan erken ook graag die rol wat sy skole afrigters speel.
Beide broers kan ook daarmee spog dat hulle die skool se eerste krieketspan verteenwoordig het en SWD-kleure in die sport behaal het.
Die ondersteuning van hul ouers en familie het ook `n groot rol gespeel, vertel die seuns.
"Ons ouers woon al ons wedstryde by. Toe ons nog jonk was het ons pa middae saam met ons na die rugbyveld gegaan om met die bal te speel. Ons glo dat dit baie gehelp het om ons te kry waar ons vandag is."
Dan vertel die twee ook graag dat hulle `n bewys daarvan is dat kinders in die dorp se skole oorgenoeg geleentheid gebied word om op die sportveld te presteer.
"Hard work pays off," sê die seuns.
Voorwaar twee jong mans waarop die dorp trots kan wees.
Ruhan Steyn het vanjaar die eerste SWD-skolekrieketkaptein geword om al die plaaslike trofeë omhoog te hou. Foto's: Verskaf
Johan Steyn het gisteraand vir die SWD Arende in hul eerste Curriebekerwedstryd van die jaar, gespeel.
ARTIKEL: JACQUES SWART, OUDTSHOORN COURANT - JOERNALIS.
Posted on: 08:00 Sat, 13 June 2015
I'm a 58 year old woman looking to meet men between the ages of 45 and 60.
I'm a 48 year old woman looking to meet men between the ages of 38 and 65.